Pelle Erobreren (film)

Pelle Erobreren er en dansk-svensk dramafilm fra 1987 regissert av Bille August. Filmen er basert på første del av Martin Andersen Nexøs roman Pelle Erobreren. Hovedrollene spilles av Max von Sydow og Pelle Hvenegaard.  

Filmen vant, som den andre danske film, en Oscar for beste fremmedspråklige film.  

 Handling 
På slutten av 1850-tallet når den eldre emigranten Lasse Karlsson, sammen med sønnen Pelle, den danske øya Bornholm etter å ha forlatt Skåne i Sør-Sverige etter at Pelles mor døde. Lasse synes det er vanskelig å finne fast arbeid, med tanke på hans høye alder. De blir tvunget til å arbeide på en stor gård, hvor de ofte blir mishandlet av lederne. De arbeider under den tyranniske Kongstrup, som har en historie med forhold til kvinnelige ansatte - og som følge av dette har han en rekke uekte barn med forskjellige kvinner. 

Blant disse barna er Rud, som etter hvert blir venn med Pelle og hjelper ham med å lære seg dansk. Etter hvert blir Pelle mer selvsikker, og begynner å gå på skolen, selv om han fremdeles blir diskriminert som utlending. Pelle blir også venn med den svenske arbeideren Erik, som også opplever trakassering. Erik ønsker å reise mer, og se mer av verden. Rud stikker av etter dårlige prestasjoner på skolen, men Pelle begynner å gjøre det bedre.

Etter at Kongstrup har gjør en besøkende ung kvinne gravid, kastrerer fru Kongstrup ham på grunn av hans overgrep. Lasse innleder en affære med fru Olsen, som antas å være enke fordi ektemannen hennes ikke har kommet tilbake fra en lengre sjø-reise. På gården blir Erik skadet, og nå ufør, etter å ha forsøkt å lede et opprør mot ledelsen. Fru Olsens ektemann kommer endelig tilbake fra reisen, og Lasse blir overveldet av depresjon og alkoholisme.

 Kulturkanonen 
Pelle Erobreren er tatt opp i den danske Kulturkanonen.

 Medvirkende 

 Pelle Hvenegaard
 Max von Sydow
 Erik Paaske
 Björn Granath
 Axel Strøbye
 Astrid Villaume
 Buster Larsen
 Lars Simonsen
 John Wittig
 Karen Wegener
 Sofie Gråbøl
 Nis Bank-Mikkelsen
 Troels Munk
 Thure Lindhardt

 Referanser 

 Eksterne lenker 


Kategori:Filmer fra 1987
Kategori:Danske dramafilmer
Kategori:Svenske dramafilmer
Kategori:Gullpalmen-vinnere
Kategori:Oscar-vinnere (fremmedspråklige film)
Kategori:Bodilprisen for beste danske film
Kategori:Robertprisen for årets danske spillefilm
Kategori:Filmer regissert av Bille August
Kategori:Filmer basert på bøker
Kategori:Den danske kulturkanonen
Kategori:Guldbaggen for beste film
Kategori:Danskspråklige filmer
Kategori:Svenskspråklige filmer